Драги осмаци,

Данас нам је по распореду да обрадимо лекцију *Оштећење озонског омотача* (168 – 172. стр. Уџбеника). Ваш задатак је да кључне појмове у наставку препишете у своје свеске. Погледајте презентацију у прилогу и видео на You tube – у, могу вам бити помоћ у разумевању лекције. Домаћи задатак ћу вам послати у среду. Желим вам да будете здрави и да успешно урадите ваше задатке.

Наставница биологије

<https://youtu.be/JmBydUxhExc> Изокренута учионица - Оштећење озонског омотача

Оштећење озонског омотача

**Озонски омотач** – слој у стратосфери, на висини између 20 km и 30 km и представља заштиту Земљине површине од штетног дејства ултраљубичастог зрачења.

Осим у стратосфери, озон се у мањој мери налази и у тропосфери и тада доводи до оштећења листова код биљака и код људи изазива проблеме са дисањем и оштећење плућа.

**Озон** – молекул састављен од три атома кисеоника.

**Озонске рупе** – места оштећења озонског омотача на којима је он истањен и пропустљивији за ултраљубичасте зраке.

**Фреони** (хлорофлуоругљоводоници) – једињења која оштећују озонски омотач.

Штетна дејства појачаног УВ зрачења:

- ометање фотосинтезе и одлагање цветања код биљака

- успоравање активности фитопланктона

- промене на кожи животиња (узрочник рака коже)

**Монтреалски протокол** – међународни уговор којим су предвиђене активности које омогућавају заштиту и очување озонског омотача.